22.11.2022.
LV
Eiropas Savienības Oficiālais Vēstnesis
L 302/41
7. attēls DC-charging-AN pilnās pretestības raksturlielumi
4.
Mākslīgie elektroapgādes tīkli (AMN) Maiņstrāvas elektroapgādei uzlādes režīmā pieslēgtam transportlīdzeklim izmanto 50 μH / 50 Ω AMN, kā noteikts CISPR 16-1-2 4.4. punktā.
AMN mērīšanas pieslēgvietas aprīko ar 50 Ω slodzēm.
5.
Nesimetrisks mākslīgais tīkls (AAN) Pašlaik sakariem starp uzlādes staciju un transportlīdzekli izmanto dažādas signāla/vadības pieslēgvietas līniju un/vai vadu sakaru tīkla pieslēgvietu līniju tehnoloģijas.
Tādēļ ir nepieciešams nošķirt dažas specifiskas signāla/vadības pieslēgvietas līnijas un/vai vadu sakaru tīkla pieslēgvietas līnijas (piemēram, vadības kontrollīnija, CAN līnijas).
AAN mērīšanas pieslēgvietas aprīko ar 50 Ω slodzēm.
AAN, kas definētas 5.1., 5.2., 5.3. un 5.4. punktā, izmanto neekranētās signāla/vadības pieslēgvietas līnijās un/vai vadu sakaru tīkla pieslēgvietas līnijās.
Ja izmanto ekranētas signāla/vadības pieslēgvietas līnijas, tad būtu jāizmanto AAN, kas definēti CISPR 32:2015 G pielikuma G.10. un G.11. attēlā.
5.1.
Signāla/vadības pieslēgvieta ar simetriskām līnijām Nesimetrisks mākslīgais tīkls (AAN), kas jāpievieno starp transportlīdzekli un uzlādes staciju vai jebkādu saistītu iekārtu (AE), kuru izmanto sakaru imitēšanai, ir definēts CISPR 16-1-2 E pielikuma E.2. punktā (T tīkla ķēde) (piemēru sk.
8. attēlā).
AAN sinfāziskā pilnā pretestība ir 150 Ω.
Pilnā pretestība Zcat regulē vadojuma un pievienotās perifērijas simetriju, ko tipiski dēvē par garenpārveidošanas zudumiem (LCL).
LCL vērtībai vajadzētu būt ar mērījumiem iepriekš noteiktai vai uzlādes stacijas / uzlādes vadojuma ražotāja definētai.
Izraudzīto LCL vērtību un tās izcelsmi norāda testa ziņojumā.
CAN sakari ir simetrisku līniju, ko izmanto transportlīdzekļa uzlādes režīmā ar līdzstrāvu, piemērs.
Ja testam var izmantot oriģinālu uzlādes staciju, CAN sakariem AAN netiek prasīts.
Ja CAN sakari ir imitēti un ja AAN esība nepieļauj pienācīgus CAN sakarus, AAN izmantot nevajadzētu.